ใช้ซิลิโคน 2 ส่วน ใช้ซิลิโคนกับสบู่เหลว ใช้ซิลิโคนกับแป้งข้าวโพด
หาซื้อได้ตามร้านขายอุปกรณ์งานฝีมือ หรืออุปกรณ์ช่างหล่อ-ทำแม่พิมพ์ ถ้าหาตามแผนกอุปกรณ์ศิลปะ งานฝีมือ และงานประดิษฐ์ตามห้างสรรพสินค้าทั่วไปแล้วไม่มี อาจจะลองสั่งซื้อออนไลน์ดู ชุดอุปกรณ์แบบนี้จะมี 2 ภาชนะ เขียนว่า "Part A" กับ "Part B" บางทีก็ต้องซื้อแยกกัน ตอนนี้อย่าเพิ่งผสมซิลิโคน หากล่องพลาสติกใส่อาหารถูกๆ มา เลือกที่พลาสติกบางๆ แล้วใช้คัตเตอร์ตัดก้นกล่องออก ไม่ต้องตัดเนี้ยบมาก ขอบขรุขระก็ไม่เป็นไร เดี๋ยวส่วนนี้จะเป็นชิ้นบนของแม่พิมพ์ พยายามเลือกภาชนะที่ใหญ่กว่าของที่จะใช้ทำแบบเล็กน้อย เปิดฝากล่องแยกออกไป ตัดเทปกาวติดกล่องมาหลายๆ แถบยาว จากนั้นแปะทับด้านบน ให้ซ้อนเหลื่อมกันประมาณ ¼ นิ้ว (ประมาณ 0.5 ซม.) เผื่อเทปห้อยเกินทุกด้านของกล่องประมาณ 1 - 2 นิ้ว/ซม.  เอานิ้วรูดไปตามขอบกล่อง เพื่อติดเทปให้แนบสนิท อย่าให้มีช่องว่าง ไม่งั้นซิลิโคนจะไหลออกมาได้ พอเทซิลิโคนใส่กล่อง ก็ยังมีโอกาสที่ซิลิโคนจะรั่วออกมาจากเทปได้ ขั้นตอนนี้ก็เพื่อป้องกันไม่ให้ซิลิโคนรั่วออกมาจนเลอะเทอะไปหมด วางของชิ้นนั้นในส่วนที่ราบเสมอกัน โดยหงายด้านตัด/เปิดขึ้นข้างบน วางของนั้นลงไปแล้วกดไปกับเทปกาว อย่าให้ของนั้นโดนด้านข้างของกล่องหรือโดนกันเอง ที่สำคัญคือต้องหันด้านลายขึ้นด้านบน ส่วนด้านหลังให้แนบไปกับเทปกาว  ถ้าด้านหลังของของชิ้นนั้นเรียบ ก็ใช้วิธีนี้ได้สะดวก อย่าลืมเช็ดทำความสะอาดของที่จะเอามาขึ้นแบบซะก่อน ปกติต้องผสม Part A กับ Part B เข้าด้วยกัน ซิลิโคนบางประเภทก็ต้องตวงเป็นปริมาตร แต่บางประเภทให้ตวงด้วยน้ำหนัก ก็ต้องอ่านคำแนะนำที่ติดมากับซิลิโคนให้ดี แล้วตวงไปตามนั้นให้เป๊ะๆ  เทซิลิโคนลงในถ้วยที่ติดมากับชุดอุปกรณ์ ถ้าไม่มีถ้วยที่ว่า ให้เทซิลิโคนใส่แก้วพลาสติกแบบใช้แล้วทิ้ง ต้องใช้ซิลิโคนมากพอจะท่วมมิดของที่ใช้เป็นแบบ สูงประมาณ ¼ นิ้ว (ประมาณ 0.5 ซม.) จะใช้ไม้ลูกชิ้น ไม้ไอติม หรือช้อน มีด ส้อมพลาสติกก็ได้ ให้คนไปเรื่อยๆ จนสีเนียนเสมอกัน ไม่ด่างเป็นเส้นๆ หรือลายหินอ่อน ใช้อุปกรณ์ที่มีคนผสมไปเรื่อยๆ โดยขูดซิลิโคนส่วนเกินให้หมด อย่าให้เสียของ ย้ำว่าซิลิโคนต้องท่วม มิด ของที่เอามาขึ้นแบบ อย่างน้อย ¼ นิ้ว (ประมาณ 0.5 ซม.) ขึ้นไป ถ้าซิลิโคนบางไป แม่พิมพ์ที่ได้จะขาดง่าย จะต้องทิ้งไว้นานแค่ไหน ก็แล้วแต่ประเภทและยี่ห้อที่ใช้ บางยี่ห้อก็พร้อมใช้ในไม่กี่ชั่วโมง ในขณะที่ยี่ห้ออื่นต้องทิ้งไว้ข้ามคืน ยังไงลองอ่านคำแนะนำของชุดอุปกรณ์ทำแม่พิมพ์ซิลิโคนนั้นให้ละเอียด ว่าต้องทิ้งไว้นานแค่ไหน ระหว่างนั้นอย่าไปขยับหรือแตะต้องแม่พิมพ์ พอซิลิโคนเซ็ตตัว แข็งขึ้นแล้ว ให้แกะเทปกาวจากกล่อง ค่อยๆ เลื่อนแม่พิมพ์ซิลิโคนออกมา ถ้ามี "ขอบบางๆ" รอบแม่พิมพ์ แล้วดูไม่เนี้ยบสมใจ ก็ใช้กรรไกรหรือคัตเตอร์เล็มออกได้ ของที่ใช้ทำแบบในกล่อง จะติดอยู่ด้านในซิลิโคน ให้ค่อยๆ บิดซิลิโคนแบะออก แล้วของชิ้นนั้นจะหลุดออกมา เหมือนเวลาบิดถาดเอาน้ำแข็งที่ทำไว้ออกมา เท่านี้ก็เทเรซิ่น ใส่ดินปั้น กระทั่งช็อคโกแลต (ถ้าแม่พิมพ์ซิลิโคนนั้นเป็น food grade ใช้กับอาหารได้) ลงในแม่พิมพ์ได้เลย ถ้าใช้ดินปั้น ก็ต้องถอดพิมพ์ตอนดินยังไม่แห้งดี แต่ถ้าใช้เรซิ่น ต้องทิ้งไว้ให้เรซิ่นเซ็ตตัวโดยสมบูรณ์ก่อนถอดแบบ ให้ใช้น้ำอุณหภูมิห้อง อย่าร้อนหรือเย็นไป และปริมาณน้ำต้องเยอะพอจะแช่มือได้ จะใช้สบู่เหลวแบบไหนก็ได้ ทั้งสบู่อาบน้ำ สบู่ล้างมือ ไปจนถึงน้ำยาล้างจาน ผสมแล้วให้คนไปจนสบู่ละลายหมด ไม่ด่างเป็นเส้นๆ  ให้ใช้สบู่ 1 ส่วน ต่อน้ำ 10 ส่วน  จะใส่กลีเซอรีนเหลวด้วยก็ได้ เพราะจะไปทำปฏิกิริยากับซิลิโคน ทำให้เกาะตัวเป็นก้อน ให้ซื้อซิลิโคนบริสุทธิ์แบบหลอด ตามร้านขายอุปกรณ์ก่อสร้าง แต่อย่าเลือกที่เซ็ตตัวเร็ว บีบซิลิโคนลงในชามพอประมาณ ให้มิดของที่จะใช้เป็นแบบ  บางทีซิลิโคนก่อสร้างก็เขียนที่ฉลากว่าซิลิโคนอุด (silicone caulk) ถ้าหลอดซิลิโคนไม่มาพร้อมหลอดฉีด ต้องซื้อปืนยาแนวมาใช้ ต่อท่อ ตัดปลายออก แล้วเจาะรูที่ปลาย สวมถุงมือพลาสติก แล้วเอามือแช่น้ำ จากนั้นบีบนวดซิลิโคน นวดไปเรื่อยๆ จนซิลิโคนไม่หนึบ ให้นวดใต้น้ำไปเรื่อยๆ จะใช้เวลาประมาณ 5 นาที เริ่มจากปั้นก้อนซิลิโคนด้วยฝ่ามือจนเป็นก้อนกลม แล้วเอาไปกดกับพื้นราบเล็กน้อย ให้ได้รูปทรงเหมือนจานหนาๆ ย้ำว่าต้องหนากว่าวัตถุที่จะเอามาเป็นแบบ ถ้าซิลิโคนหนึบเกินไป ยืดยาก ให้ทามือและโต๊ะบางๆ ด้วยสบู่เหลว ให้กดแบบโดยที่หันด้านที่มีลายลงในซิลิโคน ค่อยๆ กดขอบแม่พิมพ์ไปกับของชิ้นนั้น ไม่ให้เหลือช่องว่าง ซิลิโคนจะไม่ถึงกับแข็งโป๊ก จะยังยืดหยุ่นได้อยู่ ให้รอสัก 2 - 3 ชั่วโมง ซิลิโคนจะแข็งตัวโดยที่ยังบิดยืดหยุ่นได้ แต่ไม่บุ๋มลงไป เริ่มแกะแม่พิมพ์จากขอบ โดยงอไปข้างหลัง ออกจากของที่ใช้เป็นแบบ ของนั้นจะได้หลุดหรือเด้งออกมาจากแม่พิมพ์ ให้เอียงแม่พิมพ์คว่ำลง จะเอาของออกมาง่ายหน่อย ใส่ดินปั้นในแม่พิมพ์ เอาดินออกจากแม่พิมพ์ แล้วทิ้งไว้ให้แห้ง หรือใช้เรซิ่นแทนดินปั้นก็ได้ แต่ต้องทิ้งไว้ให้แข็งขึ้นซะก่อน ให้ซื้อซิลิโคนบริสุทธิ์แบบหลอด ตามร้านขายอุปกรณ์ก่อสร้าง ปกติจะมาในหลอดแบบกระบอกฉีด ให้บีบซิลิโคนออกมาใส่จานแบบใช้แล้วทิ้ง โดยปริมาณมากพอจะท่วมมิดของที่ใช้เป็นแบบ  บางทีซิลิโคนก่อสร้างก็เขียนที่ฉลากว่าซิลิโคนอุด (silicone caulk) และอย่าเลือกที่เซ็ตตัวเร็ว ถ้าซิลิโคนไม่ได้มาพร้อมกระบอกฉีด ก็ต้องใช้ปืนยาแนว โดยต่อท่อกับปืน ตัดปลาย แล้วเจาะรูที่ปลาย ถ้าหาซื้อแป้งข้าวโพด cornstarch ไม่ได้ ให้ใช้ cornflour หรือแป้งมันฝรั่ง (potato starch) แทน วางกล่องไว้ใกล้ๆ เลย เพราะเดี๋ยวอาจจะต้องใส่เพิ่ม ถ้าอยากได้แม่พิมพ์สีสันสดใส ให้หยดสีอะคริลิกไป 2 - 3 หยด ผสมสีแล้วแม่พิมพ์จะใช้งานได้ตามเดิม ไม่ดีขึ้นหรือแย่ลงแต่อย่างใด นวดผสมไปเรื่อยๆ จนซิลิโคนกับแป้งข้าวโพดเป็นเนื้อเดียว เป็นก้อนปั้นได้ ตอนแรกอาจจะแห้งและร่วนหน่อย ก็ให้นวดไปเรื่อยๆ ถ้าหนึบไป ก็เพิ่มแป้งข้าวโพดได้ ถ้าเหลือแป้งข้าวโพดในจานก็ไม่เป็นไร เพราะแป้งคงติดก้อนซิลิโคนไปมากพอแล้ว เริ่มจากใช้ฝ่ามือปั้นก้อนซิลิโคนเป็นก้อนกลม แล้ววางบนพื้นราบ ค่อยๆ กดให้แบนเล็กน้อย โดยที่ยังหนากว่าของที่ใช้เป็นแบบ ให้กดแบบโดยที่หันด้านที่มีลายลงในซิลิโคน เห็นด้านหลังของสิ่งของ ใช้นิ้วกดขอบแม่พิมพ์ให้แนบไปกับของนั้น อย่าให้มีช่องว่าง แค่ประมาณ 20 นาทีก็ได้ที่แล้ว พอแม่พิมพ์แข็งตัวก็ทำขั้นตอนต่อไปได้เลย แต่แม่พิมพ์ก็จะยังยืดหยุ่นอยู่ แค่ไม่บุ๋มหรือยวบลงไป แกะแม่พิมพ์ที่ขอบ แล้วค่อยๆ แบะไปข้างหลัง ให้ของที่เป็นแบบยื่นออกมา แล้วงอแม่พิมพ์อีกรอบเพื่อให้ของนั้นหลุดจากแม่พิมพ์ ถ้ายังไม่ออก จะใช้นิ้วงัดอีกแรงก็ได้ จะกดดินปั้นเปียกๆ ลงไป แล้วรอจนแห้งค่อยแกะออกมา หรือเทเรซิ่นลงในแม่พิมพ์ก็ได้ โดยทิ้งไว้ให้เรซิ่นเซ็ตตัว แล้วแกะออกจากแม่พิมพ์ วิธีแกะก็เหมือนตอนแกะของต้นแบบจากแม่พิมพ์เลย
หาซื้อชุดทำแม่พิมพ์ซิลิโคน. ตัดก้นภาชนะพลาสติกสำหรับใส่อาหารออก. พันเทปทับเหลื่อมกันไปเรื่อยๆ ที่ด้านบนของกล่อง. พับขอบเทปกาวติดไปที่ด้านข้างของกล่อง. ใส่ของที่จะขึ้นแบบในกล่อง. ตวงซิลิโคนตามคำแนะนำที่ฉลาก. คนผสมซิลิโคน 2 ส่วนจนสีเนียนเป็นเนื้อเดียว. เทซิลิโคนใส่กล่อง. ทิ้งไว้จนซิลิโคนเซ็ตตัว. แกะซิลิโคนจากกล่อง. แกะของต้นแบบจากซิลิโคน. ใช้แม่พิมพ์ตามสะดวก. เติมน้ำใส่ชาม. คนผสมสบู่เหลวลงไป. บีบซิลิโคนก่อสร้างลงในน้ำเล็กน้อย. นวดซิลิโคนในน้ำ. แผ่ซิลิโคนเป็นจานหนาๆ. กดของต้นแบบลงในซิลิโคน. ทิ้งไว้ให้ซิลิโคนแข็งตัว. ดึงของออกจากแม่พิมพ์. ใช้แม่พิมพ์ได้เลย. บีบซิลิโคนก่อสร้างใส่จาน. ผสมแป้งข้าวโพด 2 เท่า. สวมถุงมือพลาสติก แล้วนวด 2 อย่างให้เข้ากัน. นวดซิลิโคนในจาน. กดของต้นแบบลงในซิลิโคน. รอจนซิลิโคนเซ็ตตัว. แกะแม่พิมพ์ออกจากของที่ใช้เป็นแบบ. ใช้แม่พิมพ์ได้เลย.
https://www.wikihow.com/Make-a-Silicone-Mold https://www.wikihow.com/Make-a-Silicone-Mold https://www.wikihow.com/Make-a-Silicone-Mold
Using 2-Part Silicone Using Silicone and Liquid Soap Using Silicone and Cornstarch